Vernakulárna architektúra

[náhľad|Kamenno hlinený dom na vidieku v [Nepále]]
**Vernakulárna architektúra** alebo v užšom zmysle **ľudová architektúra** je architektúra pojednávajúca o metódach, materiáloch a spôsobe konštrukcie využívajúcich lokálne zdroje ako odpoveď na lokálne potreby. Vernakulárna architektúra odkazuje na tradície, trendy, historický vývoj a prírodné danosti určitého územia v rámci dlhšieho časového úseku. Často je zatracovaná ako neohrabaná a hrubá, no na druhej strane má zástancov, ktorí ju považujú za samostatný prínos v súčasnom dizajne..

Na rozdiel od projektovanej architektúry sa vernakulárna zakladá na vedomostiach a postupoch odovzdaných z generácie na generáciu nadobudnutých hlavne, no nie len metódou pokus omyl. Toto samozrejme neseparuje architektov od vernakularity. Pojem si netreba zamieňať s tradičnou či tradicionalistickou architektúrou aj keď sa môžu z časti prelínať. Časom sa vernakulárna architektúra, mohla alebo môže ujať ako tradičná no nie naopak. V určitých prípadoch sa pojem rozširuje na všetku architektúru mimo akademickej obce.

## Delenie a definície
Termín vernakulárny je odvodený od Latinského *vernaculus* - otrocká štvrť v zadnej časti pánovej záhrady - v kontexte reči, vernakulárny odkazuje na jazyk používaný konkrétnou skupinou, alebo v určitom čase, alebo na určitom mieste. V architektúre hovorí o spôsoboch stavby vyvinutých a používaných v určitej lokalite ktoré neboli importované. Najčastejšie je aplikovaná na obytné budovy. Na Slovensku sa táto architektúra nazýva aj ako *ľudová*, v nemčine ako *tradičná*.

## Literatúra
Prvú publikáciu zastávajúcu VA vydal Bernard Rudofsky v roku 1964 kniha sa volala *Architecture Without Architects*. Čerpal z výstavy Múzea moderného umenia. Kniha hovorí o zásluhách ťažko nadobudnutých vedomostiach obsiahnutých v dedičstve VA. Rudofského kniha bola zväčša založená na fotografiách, nie na výskume priamo na mieste.
Viac odbornou bola kniha *Encyclopedia of Vernacular Architecture of the World* ktorú vydal v roku 1997 Paul Oliver z Oxfordského Inštitútu pre trvalo udržateľný rozvoj. Oliver v nej tvrdí že VA, nesúca v sebe adaptáciu na prostredie, bude nevyhnutná pre zachovanie kultúrneho aj hospodárskeho rastu v dlhodobom horizonte. Christopher Alexander, sa v knihe *A Pattern Language*, pokúša identifikovať spoločné črty VA v rôznych kultúrach. Howard Davis v knihe *The Culture of Building* poukazuje na situácie ktoré umožnili vznik niektorých postupov vo VA.

Popri tých čo sa zaoberajú výlučne VA sú tí, ktorí ju aplikujú v otázke každodenného života a odtiaľ až v sociológii. Tu mnohých ovplyvnila kniha *The Practice of Everyday Life* (1974) ktorú napísal Michel de Certeau. Architekt so súčasným ponímaním VA je Samuel Mockbee, ktorého priekopnícka práca s ateliérom *Rural Studio* je dobre známa a diskutovaná.

## Slovensko
[náhľad|Obytná budova v [Múzeum kysuckej dediny|Múzeu kysuckej dediny]]

Ľudová architektúra na Slovensku bola počas celých dejín odolná voči módnym slohovým vplyvom a primárnu úlohu zohrávala vždy funkcia. Zdobenie sa týkalo hlavne uličnej fasády a vsupov. V rámci urbanizmu sa domy líšili len málo a to práve ornamentálnym prejavom. Ľudová architektúra je silne naviazaná na prostredie, v ktorom vyrastá, hlavne materiálovo. Tvorí harmonický súzvuk s prírodou a poskytuje vynikajúce podmienky pre bývanie aj v porovnaní s novými domami. Nové nikdy samoúčelne nevytláčalo staré, overené stavebné postupy sa opakovali. Pekné príklady ľudovej architektúry môžeme nájsť v skanzenoch, hoci už nie v pôvodnom prostredí - klasickú ulicu tu nenájdeme.

## Humanitárny rozmer
Prínos vernakulárnej architektúry je zrejmý v situáciách tesne po prírodnej katastrofe pri výstavbe dočasných príbytkov. Práca *Transitional Settlement: Displaced Populations*, vytvorená organizáciou Shelter Centre hovorí o použití VA v rozmere humanitárnej pomoci a zdôrazňuje jej prínos a potrebu. V najkritickejších situáciách kedy treba osobám postihnutým prírodnou katastrofou aspoň nejaké zázemie a pocit bezpečia je VA dobrým riešením a môže tak zmierniť najťažšie chvíle.

## Galéria

image:Street of terraced housing.jpg|Ulica s terasovými domami vo viktoriánsko/eduardskom štýle
image:igloo.jpg|Iglu
Image:Valley Forge cabin.jpg|Kópia zrubového domu, Valley Forge, USA
Image:cempa_stilthouses.jpg|Domy na pilótach, Indonézia.
|Tradičný džungľový domček v brazílskej amazónií. Je vyrobený zo slamy a drevených kolov. Obývajú ho zberači gumovníka.
Image:Payerhuette HQ.jpg|Payerhütte, horská chata vo Východných Alpách, Taliansko
Image:Moscow villa hut.jpg|Chata v Austrálskych alpách, Austrália
Image:Yurt in Tos Bulak.jpg|Chata na festivale Naadym, Tuviansko, Tos-Bulak
Image:Apache_Wickiup%2C_Edward_Curtis%2C_1903.jpg|Apačský vikiap (chatrč pokrytá trávou)
Image:Darmstadt-Waldspirale-Hundertwasser4.jpg|Obytný dom *Hundertwasserhaus Waldspirale* od Hundertwassera v Darmstadte
Image:Toda Hut.JPG|Chatrč ľudí Toda v Indii
Image:Quonset.jpg|Obytné priestory v Kalifornii, 1946


## Pozri aj

## Referencie

## Ostatná literatúra
* For 10 years Carl Pruscha, Austrian architect and United Nations-UNESCO adviser to the government of Nepal, lived and worked in the Himalayas (1964-74). He continued his acitivities as head of the design studio "Habitat, Environment and Conservation" at the Academy of Fine Arts Vienna. In 2004, he published: "Himalayan Vernacular" (Vienna: Schlebrügge.Editor)
* R.W. Brunskill, *Traditional Buildings of Britain: An Introduction to Vernacular Architecture*
* R.W. Brunskill, *Illustrated Handbook of Vernacular Architecture*, 1970.
* Bernard Rudofsky, *Architecture Without Architects: A Short Introduction to Non-Pedigreed Architecture*
* Bernard Rudofsky, *Streets for People: A Primer for Americans*

## Iné projekty

## Externé odkazy
* Centrum pre vernakulárnu architektúru Bangalúr, India  
* Stránka pre zachovanie rybárskych vernakulárnych budov v Newfoundlande, Kanada 
* Fórum vernakulárnej architektúry 
* Vernakulárna architektúra v Inishowene, Írsko  
* Príklady na GreatBuildings 
* VAG, Vernacular Architecture Group 
* Štúdia historických budov na Britských ostrovoch